ผมมีอาการหายใจเหม็นจมูกตัวเองเกิดจากอะไรครับ พอดีเป็นกรดไหลย้อนกลัวจะเป็นไซนัสเพราะรู้สึกเคืองๆในหลอดลมครับ
สวัสดีค่ะ การมีกลิ่นเหม็นในจมูก อาจเกิดจาก1. การติดเชื้อในโพรงจมูก เช่น เป็นหวัด ไข้หวัดใหญ่ เป็นต้น2.ไซนัสอักเสบอาการคือ น้ำมูกสีเขียวหรือสีเหลืองข้น และอาจไหลลงคอ คัดจมูก รับกลิ่นได้ไม่ค่อยดี มีปวดบริเวณไซนัส ได้แก่ โหนกแก้ม หน้าผาก จมูกตรงระหว่างคิ้ว หัวตา ลมหายใจมีกลิ่นเหม็น มีกลิ่นปาก มีไข้ อ่อนเพลีย เป็นต้น3. มีติ่งเนื้อในจมูก4. มีนิ่วในทอนซิล5. มีฟันผุสำหรับอาการของกรดไหลย้อนจะมีปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอ หรืออาจมีไอแห้งบ่อยๆ สะอึกบ่อยๆคลื่นไส้หลังรับประทานอาหาร เป็นต้น มักได้เป็นสาเหตุของการมีกลิ่นเหม็นในจมูกค่ะหากยังคงมีอาการต่อเนื่อง แนะนำควรไปพบแพทย์หู-คอ-จมูก เพื่อตรวจหาสาเหตุค่ะ